《题严太守云闲卷》
明代·郑真

浮云空幻锦芙蓉，千里宁留去住踪。山壑凝秋迷使骑，石台拂晓起神龙。

敢云海内恩波浃，时许人间步武重。阊阖春开天咫尺，闲心安得久从容。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。